
[bookmark: z16]Қазақстан Республикасының Әділет министрлігі мен 
Қазақстан Республикасының Қаржы министрлігінің 
мемлекеттік кірістер органының құпия ақпаратты ұсыну 
жөніндегі өзара іс-қимыл қағидалары

[bookmark: z28]1-тарау. Жалпы ережелер
1. [bookmark: z19]Осы Қазақстан Республикасы Әділет министрлігі мен Қазақстан Республикасы Қаржы министрлігінің Мемлекеттік кірістер органының құпия ақпаратты ұсыну жөніндегі өзара іс-қимыл қағидалары (бұдан әрі – Қағидалар), «Қазақстан Республикасындағы кедендік реттеу туралы» Қазақстан Республикасы Кодексінің 19-бабы 3-тармағының 3) тармақшасына сәйкес әзірленді және мемлекеттік кірістер органының дыбыс-бейнежазу туындыларын немесе туындылардың дыбыстық жазбаларын жеке мақсатта және табыс алмай қайта шығару үшін пайдаланылатын, ішкі тұтыну үшін шығарудың кедендік рәсімімен шығарылған жабдықтар мен материалдық жеткізгіштерді импорттау бойынша құпия ақпаратты (бұдан әрі – Мәліметтер) ұсыну жөніндегі өзара іс-қимыл тәртібін айқындайды.

[bookmark: z20]2 тарау. Мемлекеттік кірістер органының құпия ақпаратты ұсыну жөніндегі өзара іс-қимыл тәртібі
1. [bookmark: z21]Қазақстан Республикасы Қаржы министрлігінің Мемлекеттік кірістер комитеті (бұдан әрі – МКК) Қазақстан Республикасы Әділет министрлігінің Зияткерлік меншік құқығы комитетіне (бұдан әрі – Комитет) Мәліметтерді «Авторлық құқық және сабақтас құқықтар туралы» Қазақстан Республикасы Заңының (бұдан әрі – Заң) 26-бабында көзделген сыйақыны жинау, бөлу және төлеу жөніндегі Комитеттің функциясын іске асыру мақсатында ұсынады.
1. Мәліметтерді ұсыну Заңның 26-бабының 2-тармағына сәйкес уәкілетті орган бекіткен Дыбыс-бейнежазу туындыларын немесе туындылардың дыбыстық жазбаларын жеке мақсатта және табыс алмай қайта шығару үшін пайдаланылатын жабдықтар мен материалдық жеткізгіштердің тізбесі (бұдан әрі – Тізбе) бойынша және осы Қағидаларға қосымшаға сәйкес жүзеге асырылады.
1. Мәліметтер мынадай тәсілдердің бірімен ұсынылады:
1. мемлекеттік кірістер органының цифрлық жүйесінен Smart Bridge интеграциялық платформасы арқылы;
1. Мәліметтерді жүктеп беру, оның ішінде алмалы-салмалы жеткізгіштерде беру арқылы.
1. МКК-нің Мәліметтерді ұсынуы үшін негіз Smart Bridge интеграциялық платформасы арқылы келіп түскен электрондық құжат нысанындағы Комитеттің сұрау салуы болып табылады.
1. [bookmark: z27]Мәліметтер тізбе бойынша және осы Қағидаларға қосымшаға сәйкес Smart Bridge интеграциялық платформасы арқылы нақты уақыт режимінде немесе мемлекеттік кірістер органдарының цифрлық жүйесінің сұрау салуды өңдеу шамасына қарай ұсынылады.
1. Мемлекеттік кірістер органының цифрлық жүйелерінің ақпараттық өзара іс-қимылға дайын болу сәтіне және интеграциялық сервистерді дайындау жөніндегі жұмыстар аяқталғанға дейін Мәліметтер Тізбе бойынша және осы Қағидаларға қосымшаға сәйкес ай сайын айдың оныншы күнінен кешіктірілмей ұсынылады.
Комитет Қағидалар шеңберінде алынған Мәліметтерді өзіне жүктелген міндеттер мен функцияларды орындау үшін ғана пайдаланады және Қазақстан Республикасының заңнамасына сәйкес осы Қағидаларға сәйкес алынған Мәліметтерді заңсыз таралудан қорғау жөнінде шаралар қабылдайды.
1. Комитеттің осы Қағидалар шеңберінде алынған Мәліметтерді жұмыста пайдаланатын лауазымды адамдары мұндай Мәліметтерді өз міндеттерін орындау кезеңінде де, оларды орындау аяқталғаннан кейін де Қазақстан Республикасының заңнамасына сәйкес таратпайды.





